Aishwarya Rai - Wikipedia

# Aishwarya Rai

### Dari Wikipedia Bahasa Melayu, ensiklopedia bebas.

Aishwarya Rai
Nama asal: | Aishwarya Krishnaraj Rai
Tarikh lahir: | 1 November 1973 (umur 33)
Tempat lahir: | Mangalore, India

Aishwarya Rai (Bahasa Tulu-Kannada: ಐಶ್ವರ್ಯ ರೈ, Devanāgarī: ऐश्वर्या रय, IPA: æʃvərjɑː rɑːj) (lahir 1 November 1973), ialah seorang palkon wanita India. Beliau pernah dianugerahkan gelaran Miss World pada tahun 1994. Rai pernah muncul dalam filem-filem berbahasa Hindi, Tamil, Bengali dan Inggeris.

## [Sunting] Biografi

### [Sunting] Kerjaya

Aishwarya Rai julung kalinya muncul dalam bidang lakonan melalui filem Tamil Iruvar arahan Mani Ratnam, bersama Mohanlal dan Tabu. Belaiu memainkan dua peranan dalam filem tersebut. Beliau diperkenalkan kepada persada Bollywood oleh Rahul Rawail dalam filem Aur Pyaar Ho Gaya; namun filem ini gagal dalam kutipan box-office pawagam. Namun, projek ketiga beliau, filem Tamil Jeans oleh S. Shankar berjaya dalam pawagam dan beliau juga memainkan watak utama dalam filem Tamil arahan Rajeev Menon, Kandukondain Kandukondain bersama Ajith, filem ini turut mencapai kejayaan.

Kemudian beliau muncul dalam filem Bollywood Hum Dil De Chuke Sanam (1999) dan Mohabbatein (2000). Pada tahun 2002, Rai muncul bersama Shah Rukh Khan dan Madhuri Dixit dalam filem Devdas yang amat disambut hangat. Filem ini turut menarik perhatian dari luar negara India, lalu diberikan tayangan istimewa di Pesta Filem Cannes dan meraih perhatian antarabangsa.

Pada tahun 2003, Rai menjadi ahli juri di Cannes. Pada tahun 2004, beliau dipilih oleh edisi Asia majalah TIME sebagai salah seorang daripada "100 Orang Paling Berpengaruh" di Asia. Belaiu dijadikan subjek profil rancangan 60 Minutes pada 2 Januari 2005 - "The Most Beautiful Face in the World." Sebula kemudian beliau muncul dalam rancangan Late Show with David Letterman, dan pada 25 April 2005, beliau ditampilkan dalam segmen "Women Across the Globe" rancangan Oprah's. Sebuah patung lilin yang direka berdasarkan Rai dipaparkan dalam muzium patung lilin Madame Tussaud's di London.

Dahulu kala, pelakon India setakat menjadi selebriti di epringkat Asia, Asia Tengah, dan Timur Tengah, cuma tidak dikenali di tempat-tempat lain di dunia. Aishwarya adalah salah seorang daripada sebilangan kecil pelakon India yang mencuba untuk meneroka pasaran Barat. Pada tahun 2004 Rai muncul dalam filem buatan luar India, setelah pengarah dari UK Gurinder Chadha mengambil tenaga beliau untuk memainkan watak wanita utama dalam filem Bride and Prejudice, sebuah filem yang diadaptasi dari novel klasik Jane Austen Pride and Prejudice yang dibantu Hollywood dan dipengaruhi unsur Bollywood.

Filem asing Rai yang seterusnya, Mistress of Spices, yang dipetik dari novel karya Chitra Banerjee Divakaruni dan arahan Paul Mayeda Berges, keluar di pawagan United Kingdom pada bulan April 2006. Beliau memegang watak judul dalam Umrao Jaan yang dikeluarkan pada 3 November 2006. Filem tersebut tidak berjaya di pawagam namun beliau menerima ulasan positif bagi persembahannya. Beliau memainkan watak jahat dalam filem Dhoom 2, yang dikeluarkan pada 24 November 2006 sebagai sekuel kepada hit tahun 2004 Dhoom. Dhoom 2 turut menjadi amat laris di seluruh dunia.

Pada 11 Januari 2007, filem Guru ditayang pertama sekali di Toronto. Adalah jarang sekali bagi filem Bollywood untuk berpremiere di Amerika Utara [1]

## [Sunting] Kini bergelar Aishwarya Bachchan

Pada 20 April 2007, Aishwarya Rai yang kini menjadi menantu kepada keluarga Bachchan ini apabila beliau memilih aktor Abhishek Bachchan sebagai pasangan hidupnya. Perkahwinan pasangan ini dijalankan dirumah kediaman keluarga Abhishek sendiri yang dihadiri oleh ribuan peminat, media dan juga rakan-rakan seangkatannya.

## [Sunting] Pautan luar

- Aishwarya Rai di Pangkalan Data Filem Internet

Diperolehi daripada "http://ms.wikipedia.org../../../a/i/s/Aishwarya_Rai_ac0b.html"

Kategori: Pelakon Bollywood | Pelakon India

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Български
- Deutsch
- English
- Esperanto
- Español
- Suomi
- Français
- ગુજરાતી
- עברית
- हिन्दी
- 日本語
- ಕನ್ನಡ
- Nederlands
- Polski
- Português
- Русский
- संस्कृत
- Shqip
- Svenska
- தமிழ்
- Тоҷикӣ
- Türkçe
- Tiếng Việt
- 中文